Små (vingespenn gjerne 10 – 20 mm), brunlige, slanke møll. Vingene er mer eller mindre oppdelt i fliker. Hodet har store fasettøyne, lange, fremoverrettede palper og lange, trådformede antenner. Forvingene er lange og smale, ofte delt i to fliker, ytterst gjerne trukket ut til en spiss. Bakvingene er mye kortere enn forvingene, avlange, ofte delt i to fliker. Bakkroppen er slank. Beina er lange med markerte sporer.